CELEX: 32013D0705
Language: et
Date: 2013-11-29 00:00:00
Title: 2013/705/EL: Komisjoni rakendusotsus, 29. november 2013 , millega antakse luba kukeharja ekstrakti turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (teatavaks tehtud numbri C(2013) 8319 all)

3.12.2013   
            
            
               ET
            
            
               Euroopa Liidu Teataja
            
            
               L 322/39
            
         KOMISJONI RAKENDUSOTSUS,
   29. november 2013,
   millega antakse luba kukeharja ekstrakti turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97
   (teatavaks tehtud numbri C(2013) 8319 all)
   (Ainult hispaaniakeelne tekst on autentne)
   (2013/705/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing Bioiberica S.A esitas 8. veebruaril 2011 Ühendkuningriigi pädevatele ametiasutustele taotluse tuua toidu uuendkoostisosana turule kukeharja ekstrakt.
            
         
               (2)
            
            
               Ühendkuningriigi pädev toiduhindamisasutus esitas 25. oktoobril 2011 esmase hindamisaruande. Selles aruandes on esitatud järeldus, et taotleja kavandatud koguses on kukeharja ekstrakti kasutamine teatud toidus kooskõlas määruse (EÜ) nr 258/97 artikli 3 lõikes 1 sätestatud kriteeriumidega.
            
         
               (3)
            
            
               Komisjon edastas esmase hindamisaruande teistele liikmesriikidele 10. novembril 2011.
            
         
               (4)
            
            
               Määruse (EÜ) nr 258/97 artikli 6 lõike 4 teises lõigus ettenähtud 60 päeva jooksul esitati põhjendatud vastuväiteid. Eelkõige peeti küsitavaks spetsifikatsioone ja toote võimalikku allergeensust.
            
         
               (5)
            
            
               22. mail 2012 küsis komisjon Euroopa Toiduohutusameti (edaspidi „amet”) arvamust ja palus ametil määruse (EÜ) nr 258/97 kohaselt täiendavalt hinnata kukeharja ekstrakti kasutamist toidu koostisosana.
            
         
               (6)
            
            
               31. mail 2013 võttis amet vastu teadusliku arvamuse kukeharja ekstrakti kohta (2). Selles arvamuses esitati järeldus, et kavandatud kasutusviiside ja koguste juures on kukeharja ekstrakt ohutu.
            
         
               (7)
            
            
               Teaduslikus arvamuses on esitatud piisavalt põhjendusi kinnitamaks, et kukeharja ekstrakti kasutamine kavandatud viisil ja kogustes vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   I lisas määratletud ja kirjeldatud kukeharja ekstrakti võib viia turule toidu uuendkoostisosana ning kasutada II lisas määratud viisil ja samas kehtestatud ülemmäärade kohaselt.
   Artikkel 2
   Käesoleva otsusega lubatud kukeharja ekstrakti sisaldava toidu märgistamisel kasutatakse nimetust „kukeharja ekstrakt”.
   Artikkel 3
   Otsus on adresseeritud äriühingule Bioiberica S.A. (Plaça Francesc Macià, 7. 8B, 08029 Barcelona, Hispaania).
   
      Brüssel, 29. november 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 43, 14.2.1997, lk 1.
   
      (2)  EFSA Teataja (2013); 11(6):3260.
   
      I LISA
      
         KUKEHARJA EKSTRAKTI SPETSIFIKATSIOON
      
      
         Määratlus
      
      Kukeharja ekstrakti saadakse liigi Gallus gallus’e harja ensümaatilisel hüdrolüüsil, seejärel toimub filtreerimine, kontsentreerimine ja sadestamine. Kukeharja ekstrakti põhikoostisosad on glükoosaminoglükaan-hüaluroonhape, kondroitiinsulfaat A ja dermataansulfaat (kondroitiinsulfaat B).
      
                  Hüaluroonhape
               
               
                  60–80 %
               
            
                  Kondroitiinsulfaat A
               
               
                  Mitte üle 5 %
               
            
                  Dermataansulfaat (kondroitiinsulfaat B)
               
               
                  Mitte üle 25 %
               
            
         Kirjeldus
      
      Valge kuni koltunud valge hügroskoopne pulber
      
         Identifitseerimistunnused
      
      
                  pH
               
               
                  5,0–8,5
               
            
         Puhtus
      
      
                  Kloriidid
               
               
                  Mitte üle 1 %
               
            
                  Lämmastik
               
               
                  Mitte üle 8 %
               
            
                  Massikadu kuivatamisel (105 °C juures 6 tundi)
               
               
                  Mitte üle 10 %
               
            
                  Elavhõbe
               
               
                  Mitte üle 0,1 mg/kg
               
            
                  Arseen
               
               
                  Mitte üle 1 mg/kg
               
            
                  Kaadmium
               
               
                  Mitte üle 1 mg/kg
               
            
                  Kroom
               
               
                  Mitte üle 10 mg/kg
               
            
                  Plii
               
               
                  Mitte üle 0,5 mg/kg
               
            
         Mikrobioloogilised kriteeriumid
      
      
                  Elujõuliste aeroobsete organismide arv kokku
               
               
                  Mitte üle 102 CFU/g
               
            
                  
                     Escherichia coli
                  
               
               
                  Puudub 1 grammis
               
            
                  
                     Salmonella spp.
               
               
                  Puudub 1 grammis
               
            
                  
                     Staphylococcus aureus
                  
               
               
                  Puudub 1 grammis
               
            
                  
                     Pseudomonas aeruginosa
                  
               
               
                  Puudub 1 grammis
               
            
   
      II LISA
      
         Kukeharja ekstrakti lubatud kasutusviisid
      
      
                  Toidugrupp
               
               
                  Maksimaalne kasutatav kogus (mg/100 g kohta või mg/100 ml kohta)
               
            
                  Piimapõhised joogid
               
               
                  40
               
            
                  Kääritatud piimapõhised joogid
               
               
                  80
               
            
                  Jogurti tüüpi tooted
               
               
                  65
               
            
                  
                     Fromage frais
                  
               
               
                  110